Պետական պարեգոտ

Պետական պարեգոտ () նաև հայտնի է որպես խորհրդարանի պարեգոտ () վերնազգեստ է՝ պատմուճան, որը կրում են բրիտանական միապետերը պետական միջոցառումների ժամանակ։ Միապետը սովորաբար իր թագադրման համար ունենում է պարեգոտ և այն կրկին  օգտագործում է, երբ յուրաքանչյուր օրենսդրական նստաշրջանի սկզբում մասնակցում է խորհրդարանի պետական բացմանը։ Ավանդաբար պարեգոտներն ունեն բոսորագույն թավշից, ոսկե ժանյակով զարդարված կնգումե թիկնոց։

Օգտագործում 
Պետական պարեգոտը միապետը կրում է իր թագադրման օրը Վեստմինսթերյան աբբայություն մուտք գործելու համար։ Այն հետագայում օգտագործվում է խորհրդարանի պետական բացման ժամանակ և սրանից էլ առաջացել է իր այլընտրանքային անվանումը՝ «պորհրդարանի պարեգոտ»։ Վերջին թագավորները ՝ Էդուարդ VII-ը, Գեորգ V-ը և Գեորգ VI-ը, բոլորն էլ իրենց թագադրման ժամանակ  պարեգոտի հետ միասին կրել են Պետական գլխարկ, բայց Չարլզ III-ը նախընտրել է դա չանել։ Պետական պատմուճանը մնում է իր տեղում Ճանաչման, Գովաբանման, Թագադրման երդման արարողության և Հաղորդության ծառայության առաջին մասի ժամանակ։ 

Պետական պատմուճանը հանվում է Օծման արարողության ընթացքում, որի ժամանակ միապետը կրում է պարզ Colobium sindonis («փաթաթված տունիկա»)՝ խորհրդանշելու համար, որ նա զրկվում է աշխարհիկ ունայնությունից։ Ավելի ուշ՝ արարողության վերջին մասերի համար միապետը հագնում է Գերտունկա (), Թագավորական պարեգոտ () և Կայսերական պարեգոտ (): Թագադրման ժամանակ միապետին պարուրում է Լորդ Մեծ Սենեկապետը (), որին օգնում են Պարեգոտի ծառան () և Զգեստների վարպետը ():

Օրինակներ 
Յուրաքանչյուր թագադրումից առաջ հաճախ պատվիրվում է Պետական նոր զգեստ։ Ավանդաբար դրանք նույն ոճով են՝ երկար բոսորագույն թավշից, ոսկե ժանյակով զարդարված կնգումե թիկնոց

Գեորգ III-ի պետական պատմուճանը պատրաստել են հայտնի Էդի և Ռեյվենսկրոֆի () դերձակները։  Օգտագործվել է 33 մ կարմիր թավիշ և 106 մ ոսկե ժանյակ։ Թագավորը պարեգոտը հագել է ոսկյա կտորից պատրաստված կոստյումի վրա։ Պարեգոտը ունեցել 104 սմ լայնություն և 471,5 սմ երկարություն։

Վիկտորիա թագուհու թագադրման պետական պատմուճանը պատրաստվել է Ջոն Հանթերը և արժեցել է 643 ֆունտ։ Զգեստը կրկին օգտագործվել է Եղիսաբեթ II-ը խորհրդարանի առաջին պետական բացման համար, նախքան իր թագադրման համար նոր զգեստ պատրաստելը։

Գեորգ V-ը կրել է իր հոր՝ Էդուարդ VII-ի Պետական պարեգոտը խորհրդարանի իր առաջին նահանգային բացման ժամանակ, սակայն 1911 թվականին նրա թագադրման համար պատրաստվել է նոր Պետական զգեստ։ Սա արել է Լոնդոնի Մեդոքս փողոցի Ուիլկինսոնսը։ 

Գեորգ VI-ի Պետական պարեգոտը կարմրագույն թավշից էր՝ զարդարված կնգումով և ոսկե ժանյակե եզրագծով։ Պարեգոտը փաթաթել են թագավորի դագաղի վրա, երբ նա մահացել էր։  Նրա թոռը՝ Չարլզ III-ը, իր թագադրման ժամանակ կրել է նույն զգեստը։ Թավիշը պահպանվել է Ասեղնագործության թագավորական դպրոցում, իսկ աստառը և ոսկե ժանյակը պահպանվել են Էդի և Ռեյվենսկրոֆում։

Եղիսաբեթ II-ի թագադրման պետական պատմուճանը պատրաստվել է Էդի և Ռեյվենսկրոֆի դերձակների կողմից ասեղնագործությամբ, որը նախագծվել և պատրաստվել է Ասեղնագործության թագավորական դպրոցի կողմից։ Օգտագործված կնգումը բերել են Կանադայից։ Պարեգոտը բոսորագույն թավշյա է՝ կնգումե թիկնոցով, սև մորթյա պոչերով։ 5,6 մ երկարությամբ և 1,2 մ լայնությամբ. Ողջ թիկնոցը երեսպատված է կնգումով, իսկ դրսից մի քանի մատնաչափ հաստությամբ գնգումէ եզրագիծ է։ Կա նաև ոսկյա ժանյակի եզրագիծ և մի քանի ժանյակ։ Եղիսաբեթ II-ի պատմուճանը Էդ և Ռեյվենսկրոֆթի ճշգրտումներից հետո օգտագործվել է 2023 թվականին իր հարսի՝ Քամիլա Պարկերի թագադրման ժամանակ։

Ծանոթագրություններ 

Բրիտանական միապետություն
Ռեգալիաներ